Dolfyne in die branders gee PE-man wenfoto | Netwerk24
Dolfyne in die branders gee PE-man wenfoto
Deur Cara-Lee Dorfling 07 Desember 2018 07:49
’n Foto van dolfyne wat in Algoabaai tussen die branders by die Woody Cape-natuurreservaat baljaar, is vanjaar as die wenfoto gekies in ’n kategorie in die internasionale fotokompetisie Nature’s Best Photography Africa.
Rainer Schimpf se wenfoto, “Dolphin Dream”. Foto: Rainer Schimpf
Netwerk24Foto: Rainer Schimpf
Rainer Schimpf, ’n duiker, marienevideograaf en eienaar van ’n duikonderneming, is Woensdagaand as die wenner van die Africa at Sea-kategorie aangewys by ’n gala-geleentheid wat in die Iziko-museum in Kaapstad aangebied is.
Schimpf het die foto in April 2017 geneem. Hy sê hy het gedink die foto het kompetisie-potensiaal, maar hy het nie vir ’n oomblik gedink dié foto sal wen nie.
“Ek dink die foto onderstreep die enorme skoonheid en marieneverskeidenheid van Algoabaai,” sê Schimpf.
Hy sê die prys is nie net ’n pluimpie vir hom nie, maar ook vir Algoabaai.
“Toerisme in Port Elizabeth en Algoabaai sal beslis voordeel trek uit foto’s soos dié, veral omdat die wenfoto blootstelling by die Iziko-museum kry.”
Die uitstalling van al die kategoriewenners duur tot 3 Maart 2019.
Benewens die reg om te spog as wenner van ’n kategorie, het Schimpf ook ’n vakansie in Botswana gewen.
Schimpf, wat gereeld die sardienloop onderwater verfilm en tydens een van dié fsessies in 2015 byna deur ’n walvis van sowat 50 ton ingesluk is, meen hy sien kans om selfs in Botswana tussen krokodille en olifantena goeie foto’s te gaan soek.
Ander wenners van die Nature’s Best Photography Africa-fotokompetisie is:
Africa Wildlife-fotograaf van die jaar: Gonnie Myburgh, Suid-Afrika
Foto van die jaar: Thomas Vijayan, Kanada
African Landscapes: Margaret Olivier, Suid-Afrika
Wild Cats of Africa Behavioural: Vicki Santello, Amerika
Wild Cats of Africa Portraits: Jeany Heinlein, Suid-Afrika
Birds of Africa Behavioural: Louise Victor, Suid-Afrika
Birds of Africa Portraits: Willem Kruger, Suid-Afrika
Mammals of Africa Behavioural: Andrew Schoeman, Suid-Afrika
Mammals of Africa Portraits: Charl Stols, Botswana
Reptiles and Amphibians of Africa: Elizabeth Oosthuizen, Suid-Afrika
Art in African Wildlife: Tom Way, Brittanje
Black and White: Kyle Strautmann, Suid-Afrika
Youth Award: Harman Singh Heer, Australië
Video van Schimpf wat bykans deur die walvis ingesluk word.
Meer oor: Rainer Schimpf | Port Elizabeth | Dolfyne | Wenfoto
Wenfoto ‘laat jou weer kyk’
Hier is Oktober se wenfoto van roos
Suikerbekkie sorg vir wenprys